গুডউইল গেমস

শুভেচ্ছা ক্রীড়া (ইংরেজি: Goodwill Games) আন্তর্জাতিক পর্যায়ের প্রতিযোগিতাবিশেষ। ১৯৮০-এর দশকে অলিম্পিক গেমসে রাজনৈতিক সংঘাতের ফলে সৃষ্ট বিশ্বের ক্রীড়াবলয়কে একত্রিত করার জন্যে টেড টার্নার এ প্রতিযোগিতা আয়োজনের ব্যবস্থা করেন। ১৯৭৯ সালে আফগানিস্তানে আগ্রাসনের প্রতিবাদে যুক্তরাষ্ট্র এবং অন্যান্য পশ্চিমা দেশগুলো মস্কোয় অনুষ্ঠিত ১৯৮০ সালের গ্রীষ্মকালীন অলিম্পিক ক্রীড়া প্রতিযোগিতায় অংশগ্রহণ করেনি। এর বিকল্প পদক্ষেপ হিসেবে সোভিয়েত ইউনিয়ন এবং তাদের পূর্বাঞ্চলীয় ব্লকভূক্ত দেশগুলো লস এঞ্জেলসে অনুষ্ঠিত ১৯৮৪ সালের গ্রীষ্মকালীন অলিম্পিক ক্রীড়া প্রতিযোগিতা বয়কট করেছিল। তন্মধ্যে রোমানিয়া ছিল এর ব্যতিক্রম। প্রথম শুভেচ্ছা ক্রীড়া প্রতিযোগিতা ১৯৮৬ সালে মস্কোয় অনুষ্ঠিত হয়। এতে ৭৯টি দেশের ১৮২টি ক্রীড়া বিষয়ে তিন সহস্রাধিক ক্রীড়াবিদ অংশ নিয়েছিলেন। পোল ভল্টে সার্গেই বুবকা, হেপ্টাথলনে জ্যাকি জয়নার-কার্সি, ২০০ মিটার সাইকেল চালনায় পুরুষ ও মহিলা বিভাগে যথাক্রমে পূর্ব জার্মানির মাইকেল হাবনার ও সোভিয়েত ইউনিয়নের এরিকা স্যালুমায়ে বিশ্ব রেকর্ড গড়েছিলেন। এছাড়াও, সিয়াটলে অনুষ্ঠেয় ১৯৯০ সালের ২য় শুভেচ্ছা ক্রীড়ায় সাঁতার বিষয়ের ২০০ মিটার ব্রেস্টস্ট্রোক বিষয়ে মাইক ব্যারোম্যান এবং ১০ কি.মি. হাঁটা প্রতিযোগিতায় নাদেঝদা রিয়াশকিনা বিশ্ব রেকর্ড ভঙ্গ করেছিলেন। ১৯৯৪ সালে রাশিয়ার সেন্ট পিটার্সবার্গে সোভিয়েত ইউনিয়ন বিলুপ্ত হয়ে ১৫টি স্বাধীন প্রজাতন্ত্র হবার পর ১ম বারের মতো শুভেচ্ছা ক্রীড়া অনুষ্ঠিত হয়। রুশ ক্রীড়াবিদগণ ভারোত্তোলন বিষয়ে ৫টি বিশ্বরেকর্ড গড়ে। এছাড়াও বীচ ভলিবল খেলাও অন্তর্ভুক্ত হয় যা পরবর্তীতে ১৯৯৬ সালে আটলান্টা অলিম্পিক আসরে স্থান পায়। নিউইয়র্ক শহরে অনুষ্ঠিত ১৯৯৮ সালের শুভেচ্ছা ক্রীড়া প্রতিযোগিতায় টেড টার্নার শেষবারের মতো সাংগঠনিক দায়িত্ব পালন করেন। জয়নার-কার্সি তার চতুর্থ হেপ্টাথলন শিরোপা দখল করে রাখেন ও যুক্তরাষ্ট্রের দৌড়বিদগণ ৪x৪০০ মিটার রীলে দৌড় বিষয়ে সেরা সময় গড়ে বিশ্ব রেকর্ড স্থাপন করে। পরবর্তীকালে টাইম ওয়ার্নার গ্রুপ টেড টার্নারের কাছ থেকে ক্রীড়াস্বত্ত্ব কিনে নেয় ও একীভূত করে। টার্নার পরবর্তীকালে ২০০৯ সালে ডেনভার স্পোর্টএকর্ড সম্মেলনে সরাসরি সাক্ষাৎকারে বলেন যে টাইম ওয়ার্নার কোম্পানীর দূর্বল ব্যবস্থাপনার কারণেই এ ক্রীড়ার বিলুপ্তি ঘটে। তিনি আরো বলেন যে, যদি তিনি কোম্পানীতে থাকতেন তাহলে শুভেচ্ছা ক্রীড়া প্রতিযোগিতা বাতিল হতো না। টার্নার আশাবাদী যে ক্রীড়া প্রতিযোগিতাটিকে অবশ্যই ফিরিয়ে আনতে হবে। রাশিয়া এবং আমেরিকার মধ্যে সাংস্কৃতিক সম্পর্ক গড়ার মাধ্যমে স্নায়ুযুদ্ধের প্রেক্ষাপট অনেকাংশেই দূরীভূত হয়। ঐ সময় ৯৫% পারমাণবিক অস্ত্র দেশ দু'টো একে-অপরের দিকে তাক করে রেখেছিল। তিনি অবশ্য বলেন যে, কার্যত অসম্ভব যে অলিম্পিক ক্রীড়া বয়কট করলেই বিশ্বযুদ্ধ শুরু হবে। স্মর্তব্য যে, বার্লিনে অনুষ্ঠিত ১৯৩৬ সালের গ্রীষ্মকালীন অলিম্পিক ক্রীড়ায় অংশগ্রহণের পরও যুক্তরাষ্ট্র নাজী জার্মানির বিরুদ্ধে ২য় বিশ্বযুদ্ধে অংশগ্রহণ করেছিল। ২০০১ সালে টাইম ওয়ার্নার গ্রুপ অস্ট্রেলিয়ার ব্রিসবেনে শুভেচ্ছা ক্রীড়ার আয়োজন করে। এর পূর্বেই তারা জানায় যে, এ প্রতিযোগিতাই হবে শেষ আসর। ২০০১ সালে অস্ট্রেলিয়া সবচেয়ে বেশি ৭৫টি পদক লাভ করে। কিন্তু মার্কিন যুক্তরাষ্ট্রে টেলিভিশন রেটিং বা নেলসন রেটিংয়ে সবচেয়ে কমসংখ্যক টেলিভিশন দর্শকের উপস্থিতি টের পায়। এরপরও সমালোচকেরা টার্নার নেটওয়ার্ক টেলিভিশনকে ধন্যবাদ জানায় প্রতিযোগিতাটি সরাসরি সম্প্রচার করার জন্যে। http://www.youtube.com/watch?v=Ubt_ef7kUmU "সংরক্ষণাগারভুক্ত অনুলিপি"। ৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।  Men's basketball was not held as a separate event in 1986 because the World Basketball Championship was taking place in Madrid at the same time. The world championship results determined the Goodwill Games winners. Motoball was held only in 1986; the host country was allowed to include one sport of its choice. At the 2000 Games, the figure skating event featured professional skaters because of conflicts with Olympic-eligible skaters competing in their national championships. This enabled France's Surya Bonaly to become the only skater in history to win the same event as both an amateur and professional skater as she also won in 1994. "Goodwill Games", 1986. Opening show Goodwill Games